Готов ли си?
Харесва ли ти името Меджик Джонсън?
Струва ми се, че те затрудних. - Да.
ЛЕЙКЪРС 32
Познавате го, обичате го.
Посрещнете номер 32, Ървин "Меджик" Джонсън! Започваме!
Меджик. - Меджик.
Искам да съм като Меджик Джонсън.
Меджик Джонсън - мъжът, митът, легендата.
МЕДЖИК
Меджик Джонсън се стремеше само да подаде топката,
при това светкавично бързо.
Меджик го правеше с усмивка, с радост.
Хората около него ставаха необикновени и митични,
защото бяха в един отбор с митично създание.
Меджик подаваше, без да гледа. Беше като ясновидец.
Приписват промените в НБА на Майкъл Джордан.
Когато Меджик Джонсън се появи, тогава се промени играта.
Бях фен на "Чикаго Булс", но трябва да кажа, че Меджик беше велик.
Ето го Магьосника.
Ние сме номер едно, знаете го!
Той беше най-ярката звезда в галактиката от звезди.
Това значи много тук, в Ел Ей.
Той все още е най-популярният атлет в Лос Анджелис.
Всички в този град го обичат. Няма човек, който да не го харесва.
Той не беше Меджик, а Ървин Джонсън-младши.
Използвах и Ървин, и Меджик.
Това са две различни личности.
Меджик обича публиката и атмосферата около баскетбола.
Ървин иска да се махне от това.
Ървин и Меджик са различни хора.
Меджик е онзи, който се усмихва пред камерите,
смее се, обича вниманието.
Ървин е доста нетърпелив и обича да налага контрол.
Той ти причини много страдание, нали?
Никой от нас не го нарича Меджик. Той е Ървин или нещо друго.
Ървин не обича да пада. Дори когато играем на дама.
Ървин "Меджик" Джонсън никога не е искал да му е лесно.
Убеден съм, че малко неща в живота му са му дошли на тепсия.
Всичко хубаво, което си постигнал бързо,
може също толкова бързо да бъде изгубено.
Той е Ървин.
Не го наричам Меджик, защото това е образът, който играеше баскетбол.
Той е като супергерой.
Ако става дума за Меджик, аз съм.
Дълъг пас от Джонсън!
ЛАНСИНГ, МИЧИГАН
Джонсън стреля. Той е може би най-добрият в колежанския баскетбол днес.
Мълвата е, че това беше последният ти мач в колежа
и напускаш Мичиганския университет.
МИЧИГАНСКИ УНИВЕРСИТЕТ 11 МАЙ 1979 Г.
Да.
Ще го вдигна малко.
Искам да кажа "здрасти" на съотборниците ми.
Как е положението?
Добро утро. От сутринта е горещо.
Искам да кажа,
че ми е тежко.
Преживях доста.
Студентите, общността - всички искат да разберат какво ще правя.
Ще изгубят ли феновете в университета звездата Меджик Джонсън?
С победни викове или със сълзи на разочарование
мнозина смятат, че Джонсън вероятно ще е първият избор в тазгодишния драфт на НБА.
Отборите, които могат да го вземат, са "Лейкърс" и "Чикаго Булс".
ДРАФТЪТ НА НБА
Няма да забравя колко се вълнуваха всички по време на драфта.
ПАТ РАЙЛИ, ТРЕНЬОР НА "ЛЕЙКЪРС"
Защото имахме възможност да привлечем Ървин "Меджик" Джонсън.
ДРАФТЪТ ЗАПОЧВА С ЖРЕБИЙ
В края на сезон 1978-1979 г...
РОБ ТОРН, МЕНИДЖЪР НА "ЧИКАГО БУЛС"
...два отбора хвърляха чоп за Меджик.
"Лейкърс" и "Чикаго Булс" трябваше да хвърлят ези-тура.
Меджик ще съживи "Чикаго Булс",
ако напусне колежа по-рано и играе професионално.
ЪРВИН СЕ КОЛЕБАЕ
Нямах много време да го обмисля, но това е срокът.
Трябваше да отговоря днес.
ЧИКАГО
С Бил Шарман проведохме разговор.
Бил беше мениджър на "Лейкърс" и му казах:
"Може ли ние да изберем ези или тура?".
Почитателите ни щяха да решат коя страна на монетата да изберем.
Лари О'Брайън е готов да хвърли монетата
и двата отбора чакат на телефона Торн от "Чикаго Булс" да избере страна.
Винаги ми вървеше на тура.
Феновете искаха да изберем ези.
Да чуем Чикаго.
Чикаго казва "ези". - Чикаго са "ези".
В Ню Йорк комисарят на НБА хвърли монетата.
ЛОС АНДЖЕЛИС
За "Лейкърс" това беше човекът...
ДЖЕРИ УЕСТ, МЕНИДЖЪР НА "ЛЕЙКЪРС"
...който щеше да обърне съдбата на отбора.
Когато някой те нарича магьосник, какво очакваш?
Ще хвърлим монетата.
Тура е!
Молитвите на "Лейкърс" са чути.
Ел Ей взима Меджик.
"ЛЕЙКЪРС" ИЗВАДИХА КЪСМЕТ МАГИЯ ЛИ Е ТОВА?
В следващия сезон...
Днес пускам молба да играя в отбора и да получавам заплата.
Започвам професионална кариера.
Сега е точно 12 ч. на обяд.
25 ЮНИ 1979 Г.
Драфтът започва и искам да приветствам феновете, които ще участват и помагат.
ПЪРВИЯТ ЗА ЕЛ ЕЙ ЪРВИН ДЖОНСЪН
Първият избор е за "Лейкърс".
"Лос Анджелис Лейкърс" избира Ървин "Меджик" Джонсън
от Мичиганския университет - ръст 203 см, тегло 90 кг.
Ървин "Меджик" Джонсън от Мичиганския университет
беше избран от "Лос Анджелис Лейкърс"
в днешния драфт на Националната баскетболна асоциация.
Аз съм Ървин "Меджик" Джонсън
и съм роден като Ървин Джонсън-младши.
ЛОС АНДЖЕЛИС, 1979 Г.
Когато бях привлечен в "Лейкърс" и кацнах в Ел Ей, майко мила!
Трябваше да докажа, че мога да играя в НБА и да поведа отбора.
Не исках да заминава.
Той беше на 19 години.
КРИСТИН ДЖОНСЪН, МАЙКАТА
За пръв път щеше да е далеч от семейството.
Не знаех какво ще се случи с момчето ми.
В драфта "Лейкърс" взеха Ървин Джонсън.
Млад и интересен играч.
Той е възхитителен. Зарадва Южна Калифорния.
Виждате ли? Кървя за отбора.
Ако бях Супермен, това щеше да е буквата на гърдите ми.
Но не съм Супермен, а Снупермен.
СНУП ДОГ, ФЕН НА "ЛЕЙКЪРС"
Това значи, че съм от "Лейкърс".
За пръв път чух за Меджик през 1978 г., когато ги мачкаше в колежа.
После и на следващата година, 1979 г.
Когато "Лейкърс" взеха Меджик Джонсън, да не ви разправям как се изкефих.
Ето ни.
ЕЛ ЕЙ СЕ РАДВА НА МЕДЖИК
Помня, че когато той дойде,
тръгна слух, че Ървин "Меджик" Джонсън ще играе в мач от Лятната лига.
Пътувах за мача и питах треньора: "Колко хора се събират?".
А той: "Само 100-200 души идват за мача".
Имаше 2500-3000 души - само правостоящи - хора от Ел Ей и в този момент той мина.
След него вървяха стотици младежи.
Усещаше се, че ще става нещо различно. Тръпката бе осезаема.
Ще се справя, особено ако феновете са прекрасни като тази вечер.
Фенове, тук ли ще сте?
Интервю с Купър. Първи дубъл.
Извинете.
МАЙКЪЛ КУПЪР, "ЛЕЙКЪРС"
Майкъл Купър от "Лейкърс" с прякори Дарк Гейбъл,
Удушвача, Голия задник.
Седяхме в съблекалнята, той още не беше пристигнал и го чакахме.
Това щеше да е втората ми година в "Лейкърс".
Усетих, че става нещо.
Разбрахме, че Меджик е на паркинга.
КАРИЙМ АБДУЛ-ДЖАБАР
Чувахме тонколоната му.
Взех си тонколоната от Лансинг, Мичиган.
Бях пуснал "Парламънт Фънкаделик".
Любимата му група беше "Парламънт Фънкаделик".
А Карийм обичаше тиха музика.
Чухме музиката и изведнъж той влезе.
Светлина...
Карийм е тиха вода. Пестелив е на думи.
Погледна ме и каза: "Новака, спри проклетата музика!".
Той мина през всеки да се представи.
"Здрасти, аз съм Меджик." Не казваше Ървин Меджик, а Меджик.
А аз: "Меджик, аз съм Куп. Как я караш? Добре дошъл в НБА, копеле".
ЗАЛА "ФОРУМ" ИНГЪЛУД, КАЛИФОРНИЯ
ДОМЪТ НА "ЛОС АНДЖЕЛИС ЛЕЙКЪРС"
Но когато Меджик започна в "Лейкърс"...
КАКВО СЕ ОБЪРКА В НБА?
...по онова време НБА не се смяташе за бляскава лига.
Асоциацията беше незначителна. В онези дни не се печелеха много пари.
НБА ОБСЪЖДА ФИНАНСИТЕ
В 33-тия си сезон Националната баскетболна асоциация
страда от топяща се публика и спадащ тв рейтинг.
Интересът на феновете може би намалява.
Онзи октомври през 1979 г. НБА беше жалка гледка.
МАЙКЪЛ УИЛБЪН, ЖУРНАЛИСТ
Дрога, твърде много чернокожи...
НА ВИДЕОЗАПИС
...и мачовете бяха на запис.
Гледах ги късно вечер, бяха на повторение.
АРСЕНИО ХОЛ, ПРИЯТЕЛ
Вкъщи ги предупреждавах да не ми казват кой е победил.
Баскетболът не беше популярен, за да е в праймтайма.
Разговарям с комисаря на НБА Лари О'Брайън.
Какво е бъдещето на НБА? Миналата година имаше много проблеми.
Разочарован съм, че се говори и пише толкова много за това.
Лигата губеше не само пари, но и популярност.
ДЖИМ ХИЛ, ЖУРНАЛИСТ
Тази седмица не беше добра за НБА.
В Лигата играеха бандити.
Насилието в НБА изглежда е във възход.
Тогава разрешаваха да се бият.
САМЮЪЛ ДЖАКСЪН, ПРИЯТЕЛ
Като станеше нещо, се сбиваха.
НБА днес наказа нападателя на "Лейкърс" Кърмит Уошингтън.
Помня, когато Кърмит Уошингтън удари Руди Томянович в зала "Форум".
Счупи челюстта му. Беше потресаващ случай.
ЖЕСТОКОСТИТЕ В НБА
Това отблъсква белите зрители, които идват да гледат.
Защо?
Мисля, че има конфликт между белите и черните
и не обичам да гледам баскетбол само с чернокожи играчи.
Америка беше над 65-70% бяла.
СТИВЪН СМИТ, ЖУРНАЛИСТ
Хората не желаеха да допуснат такъв продукт в дневните си.
ПАС ЗА НБА
Говореше се за разтурването на някои отбори.
Беше въпрос на оцеляване.
Ще изкараме ли още една година? Още една седмица?
И сега за "Лейкърс" стартира…
По онова време "Лейкърс" не се смятаха за шампиони, а за претенденти.
Уест е сам. Ръсел тича към него.
Какво отиграване на Ръсел!
"ЛЕЙКЪРС" ОТПАДАТ
Помня първата си година в Лос Анджелис.
За "Лейкърс" пишеше на последната страница.
БАСКЕТБОЛ ЗА ВСЕКИ
Качвахме се в пикапи и обикаляхме кварталите с микрофони.
"Елате да гледате "Лейкърс", заповядайте."
От 1960 г. "Лейкърс" бяха разгромявани шест пъти поред от Бил Ръсел и "Селтикс".
"СЕЛТИКС" С 11-А ТИТЛА В НБА
Изгубихме много финали. Играл съм на финал девет пъти.
Само веднъж победихме и това беше може би най-гадното чувство в живота ми.
Всъщност мислех да се откажа от баскетбола.
ИЗДУХАЙТЕ "ЛЕЙКЪРС"
Отборът нямаше шанс в този състав.
Бяхме добри. Играта ми беше на високо ниво.
Станах "Най-полезен играч", но не можехме да се борим за титла
без правилните играчи на игрището.
ТРЕНИРОВЪЧЕН ЛАГЕР НА "ЛЕЙКЪРС" 1979 Г.
Меджик Джонсън ли е любимият ти играч?
Не виждам магия.
Не.
Много подобни въпроси се чуха на срещата с фенове в зала "Форум"
преди лагера на "Лейкърс" в Палм Спрингс.
Надеждите за сезон 1979-1980 г. са големи.
На тренировъчния лагер бях още нов и много се притеснявах.
Меджик, говориш за пренастройване на играта си.
Кои са промените, които правиш?
Мисля, че има много различни отигравания
и много комбинации в нападение.
В защита трябва да се опиташ да задържиш противника,
за целта трябва да знаеш как да го направиш.
Отначало имаше търкания с Меджик Джонсън.
Кой да е водачът? Карийм или Меджик?
В НБА има традиция новите играчи да бъдат тормозени.
По-старите играчи са жестоки и ексцентрични към новаците.
Карийм каза: "Заплювам си Ървин Джонсън".
Нямах нищо против. Мислех си:
"За теб ще направя всичко. Ти си легенда. Ти си най-добрият играч в НБА".
Трябваше да оставям вестника му пред вратата към 7-7,30 ч. сутринта.
При всяка почивка по време на тренировка
искаше две води и две бутилки "Гаторейд", "мисли му, ако не са студени".
Съгласявах се.
Норм Никсън ме дръпна настрани:
"Човече, дръж се така, сякаш не ти е за пръв път. По-кротко".
Той беше мишена и трябваше да внимава.
И така, имахме тренировка.
Пазех Рон Бун.
Изведнъж вече гледах нагоре към коша и топката -
той ме беше ударил здравата в тила.
И просто се усмихваше.
Рони Бун е машина. Не мисля, че е пропускал мач.
Рон беше класика.
ПОЛ УЕСТХЕД, ТРЕНЬОР
Поглежда те и се питаш: "Какво направих?".
Обичам го като човек.
Като баскетболист? Ужасен гадняр.
Рон не се даваше на никого.
Може би искаше да даде на новия играч да разбере:
"В отбора съм от 12 години, не се закачай с мен".
Следващия път той ме пазеше.
Рон Бун ли?
Давай да те видим.
Мислиш, че не ставам за тази работа ли?
Добре, сега ще ти покажа.
Хукнах със страшна сила на игрището и здравата го избутах.
Не биваше да ръчка този спокоен мечок. Много ме подразни.
Джери Уест ме дръпна встрани и каза: "Меджик, това ми хареса".
Попитах го: "Кой искаш да играе - Ървин Джонсън или Меджик Джонсън?".
Казах му, че предпочитам Меджик Джонсън.
ЛАНСИНГ, МИЧИГАН
Отраснал съм в градчето Лансинг, Мичиган.
Което значеше едно.
Никой не беше чувал за Ървин Джонсън.
Кой е пък този?
Щом си от Лансинг, трябваше да се доказваш.
Ако наистина си добър, трябваше да докажеш,
че това момче от Лансинг може да играе.
Лансинг е работнически град.
Хората работеха или в автомобилостроенето,
или бяха на държавна работа, друго нямаше.
Баща ми работеше в "Дженеръл Мотърс" 30 години.
Не закъсняваше. Нямаше пропуснат ден.
Беше заварчик на поточната линия.
Ризата му все беше на дупки от хвърчащите искри.
Майка ми работеше в училищния стол.
И двамата бяха трудолюбиви работници.
Баща ми беше служил в армията.
След всяко завръщане у дома мама забременявала.
Затова всички сме породени.
Майкъл Джонсън.
Лари Джонсън.
Пърл Джонсън. - Ким Джонсън-Рей.
Евелин Джонсън.
Имам шест сестри и трима братя. Аз съм най-малкият.
Наричахме го Бръмбазъка.
ЛАРИ ДЖОНСЪН, БРАТ
Не знам откъде ни хрумна това. Знам само, че му викахме Бръмбазъка.
Като беше малък, го наричахме Бръмбазъка.
Той винаги беше лъчезарен.
Мисля, че този прякор му подхождаше.
Не мисля, че му харесваше. - Не.
Дълго време го наричахме така.
Като беше у дома, се чуваше: "Здрасти, Бръмбазък".
Като порасна, започнахме да му викаме Ървин.
Играехме баскетбол.
Да играеш срещу него, беше трудна работа.
Боричкахме се.
Здравата се пердашехме,
защото никой от нас не искаше да падне.
Още от малък не се даваше.
Случваше се да се боричкаме на земята, докато играехме,
и да спорим кой е победил.
Но Ърв знаеше как да успее.
Каквото си наумеше, го постигаше.
Училище "Мейн Стрийт" беше Меката на Лансинг, Мичиган.
Който беше най-добрият играч в Лансинг, трябваше да учи в "Мейн Стрийт".
Там се случваха големите неща, идваха ученици и от други места.
Паднеше ли, можеше да не играеш в следващите два часа.
КЕНИ ТЪРНЪР, ПРИЯТЕЛ
Отстрани чакаха други отбори.
За да останеш на игрището, се налагаше дори да мамиш.
Избирах момчетата, с които да играем така, че да бием и цял ден да сме на игрището.
Играех и в дъжд, и сняг. Това не ме плашеше.
От изгрев до залез слънце.
Започнах да играя срещу по-големи момчета,
а после срещу мъже.
Дори срещу баща ми и чичо ми.
Двамата ме фаулираха, но не си признаваха и продължавахме.
ЪРВИН ДЖОНСЪН СТАРШИ, БАЩАТА
Не исках да става ревльо, все ревеше, като го цапнеше някой.
Казваха: "Той ще се справи, силен е, има нужната физика
да се справи с ударите, които му нанасят".
В квартала никой не можеше да се мери с мен.
Играех баскетбол повече от всяко друго момче.
И исках все повече.
Един от най-добрите ми приятели...
ТИМ ЩАУД, ЖУРНАЛИСТ
...пишеше за спорта в гимназиите.
Един петък през декември ми се обади и каза:
"Чувал ли си за Ървин Джонсън?".
Трябваше да пиша за първия му мач.
50 на 49. Ървин имаше 12 точки, 10 овладени топки и беше изкаран от игра.
ЪРВИН КОЙ?
В службата всички искаха да разберат кой е този Ървин Джонсън.
ФРЕД СТАБЛИ-МЛ., ЖУРНАЛИСТ
Казах им: "Момче с ръст от 195 см. Един ден ще е добър играч,
но не беше нещо особено в този мач".
Бихме с една точка в последната секунда.
ДЖОРДЖ ФОКС, ТРЕНЬОР
Брат ми влезе в съблекалнята
и каза: "Джордж, той може да е сред най-добрите в града, може би и в щата,
но не и на национално ниво".
Казах си: "Само почакай".
Съдбата отреди да отразя и втория мач.
Играхме срещу едно от добрите училища в щата Мичиган.
Издухахме ги на собствения им терен.
Той имаше 36 точки, 20 овладени топки, 15 асистенции и 10 откраднати топки.
За 15-годишен това беше първият ми трипъл-дабъл.
Брат ми каза: "Джордж, той ще те накара да забравиш
за всеки друг играч в региона".
Това беше най-невероятната игра, която бях виждал,
а беше едва вторият му мач в училищната му кариера.
Спортният журналист ми каза: "Слушай, не съм виждал такава игра
никога през живота си".
Искаше да ми измисли прякор. - "Ървин, трябва ти прозвище."
Имаме Биги, Доктор Джей.
Какво ще кажеш за Меджик?
Съгласяваш се и това е.
Започваш да се смееш и си мислиш: "Момчетата няма да ме наричат Меджик".
ОТ ФРЕД СТАБЛИ-МЛАДШИ ЪРВИН "МЕДЖИК" ДЖОНСЪН
След два месеца всеки в Мичиган знаеше кой е Меджик.
ТОВА Е МЕДЖИК!
Когато започнах да играя баскетбол в училище,
всички говореха за баскетболиста от Лансинг.
ЧАРЛЗ БАРКЛИ, "СЕВЪНТИ СИКСЪРС"
Меджик Джонсън.
МЕДЖИК КОЙ?
Казах си: "Меджик? Трябва да го видя".
Бях чул за Меджик Джонсън и се питах: "Кой е този?".
БАЙРЪН СКОТ, "ЛЕЙКЪРС"
Не го бях виждал, само слушах колко е велик.
Вижте какво ще направи.
"Видя ли момчето в Лансинг?
Чернокожо, на 15 години, от Средния запад.
Наричат го Меджик."
Ървин Джонсън, ти си търсен играч.
Стреляш и подаваш добре, дриблираш, вкарваш, правиш асистенции.
Питаме се в кое си най-добър. Знаеш ли?
Когато във вестниците започнаха да пишат гръмки заглавия за него,
той започна да привлича тълпи.
В който и мач да играеше, хората искаха да го гледат.
ГИМНАЗИЯ "ЕВЪРЕТ"
Където и да отидехме, не намирахме свободно място.
Нямаше къде да се седне.
Помня препродажбата на билети, допълнителната охрана.
Той правеше необикновени неща.
Неща, които не бях виждал на баскетболното игрище преди.
Търчеше, прехвърляше топката зад гърба си, подаваше, без да гледа.
Ървин беше настървен състезател.
Боже мой, не се даваше.
Другите играчи - белите момчета - искаха да го надвият.
Няма да забравя мача с "Бентън Харбър" -
изпълнено с традиции баскетболно училище.
Те тренираха първи и докато напускаха игрището -
дойде наш ред да излезем на терена - един тип каза:
"Кой от вас е Ървин Джонсън? Искам само да знаеш, че утре ще загазиш".
При което съотборниците ми: "Този те обижда".
Казах само: "Да почакаме до утре".
Имаше 9000 зрители. Всичко беше разпродадено.
По време на игра някой ме настъпи по петата
и маратонката ми се изхлузи.
В последвалите две-три минути играх с една обувка.
ЪРВИН ДЖОНСЪН ВКАРВА КОШ С ЕДНА МАРАТОНКА
В тези три минути направих пет отигравания.
Той търчеше на игрището с една маратонка и с едно смайващо движение вкара кош.
Като вкарах, публиката пощуря.
Напрежението растеше.
Когато треньорът на "Бентън Харбър" поиска прекъсване, трибуните изригнаха.
Казах на другите: "Вижте резултата". Нямаше нужда да се заяждам с онзи тип.
МЕДЖИК ОТ "ЕВЪРЕТ" ИЗХВЪРЛЯ "БЕНТЪН ХАРБЪР"
За толкова години не бях виждал нечия репутация
на ниво училищен спорт да расте толкова бързо.
Знаех, че той тепърва ще се развива.
Знам едно - майка му не обичаше прякора Меджик.
Какво ще кажете за прякора Меджик?
Никога не съм го харесвала,
защото оказа голям натиск върху него.
Хората имат големи очаквания заради това име.
21 АПРИЛ 1977 Г.
Направихме пресконференция в "Евърет". Това беше голяма новина.
МЕДЖИК ИЗБИРА МЕЖДУ ДВА УНИВЕРСИТЕТА
Всяка тв станция в радиус от 80 км беше тук.
Добре.
Има ли въпроси, преди да започна?
Следващата година ще уча в Мичиганския университет.
СПАРТАНЦИТЕ ВЗЕМАТ МЕДЖИК
Мичиганският университет.
Ървин "Меджик" Джонсън от Лансинг превръща мача в балет.
Меджик Джонсън е от Лансинг, с което много се гордеем.
Целият град прие Ървин Джонсън. Не само университетът.
ГРЕГ КЕЛСЪР, СЪОТБОРНИК
Ентусиазмът му, енергията му - цялата зала усещаше това.
Беше завладяващо.
ЗАПОЧВА ЕРАТА НА ЪРВИН
Меджик Джонсън прави показно. Контролира играта си, факир е с ръцете.
Има точен пас. Накъдето и да тръгне, спартанците са с него.
БАСКЕТБОЛЪТ СТАВА АТРАКТИВЕН
Предишната година отборът беше имал лош сезон, но повечето играчи се връщаха.
Грег Келсър беше в отбора, Джей Винсънт го допълваше.
Влязох в тази петорка и си казах: "Може и да спечелим шампионата".
Нямах търпение да започне сезонът,
липсваха ми закачките и приятелството.
Веднага си паснахме.
Забавлявахме се.
Имахме голяма тонколона и касетофон в съблекалнята.
Когато влезе в отбора, го оставихме той да пуска музиката.
Нашата песен беше "Потенциал" на "Джими Кастър Бънч".
Извиквахме думата потенциал буква по буква преди мач.
Смятахме, че сме млад клуб, който се опитва да се наложи.
Играй според потенциала си и виж колко отбори ще те бият.
Ървин влезе в ролята на диджей.
Викахме му Диджея.
ЗАКАЧКИ И МУЗИКА С ДИДЖЕЯ
Диджея.
В почивните си дни той беше диджей
и преди всеки мач се настройваше с музика.
И не знам как му влияеше музиката,
но той правеше трипъл-дабъл без усилие.
Започнах да работя като диджей в местните клубове,
за което ми плащаха.
Беше последният ден преди коледната ваканция.
Бяхме в нощното заведение "Дулис".
Място за купони. - Студентите ходеха там.
ПРИЯТЕЛКИ ОТ КОЛЕЖА
Това беше мястото да разпуснеш.
У дома с нас бяха строги. Не ни позволяваха такива неща.
За пръв път се чувствахме големи.
Бяхме далеч от дома, пиехме, забавлявахме се.
Едно момиче дойде да ни поздрави.
Но точно зад него видях красива,
наистина красива млада дама на име Куки и момичето ни запозна.
Запознахме се, после отидох да танцувам с другите си приятели.
КУКИ ДЖОНСЪН
Тя тръгна, а аз си казах:
"Трябва да я опозная".
Точно тогава тръгнаха "Джамейка Фънк" и "Ринг Май Бел".
И я гледах как танцува.
А Куки умееше да танцува.
Джей постоянно ме ръчкаше и казваше: "Вземи й телефонния номер".
Лампите светнаха.
Всички си тръгваха.
Тръгнах да излизам.
За да не я изпусна, завардих вратата.
Като минах покрай него, той каза: "Дай ми номера си".
"Искам да ти се обадя след коледната ваканция
да излезем или нещо такова."
Засмях се и му казах:
"Надали ще запомниш как се казвам и няма да се обадиш".
А аз: "Ще ти се обадя". - Дадох му номера си
и казах: "Добре, но ще ме забравиш".
Топката е в "Индиана". Пас с тупкане.
"Мичиган" играеше в коледния турнир и с мама гледахме мача, когато й казах:
"Мамо, онзи там ми поиска номера. Няма да се обади".
С нея много се смяхме по този повод.
МИЧИГАНСКИ УНИВЕРСИТЕТ
Върнах се по-рано в кампуса, за да се запиша за занятия,
и няма да забравя онзи ден, в който влязох в стаята и телефонът зазвъня.
Буквално още не бяхме оставили багажа си, когато телефонът звънна. Беше той.
Тя каза: "Не мислех, че ще се обадиш".
Чудех се как изобщо е разбрал, че тъкмо влизам в стаята си,
че сме се прибрали - върнах се по-рано.
Аз се направих на голямата работа: "Разбирам ги тия неща".
Тя не знаеше, че се обаждах всеки ден по около пет пъти, докато вдигне.
Той научи, че рожденият ми ден е на 20 януари,
и ме попита: "Може ли да излезем на рождения ти ден?".
Казах си: "Добре".
Бях много изненадана и се вълнувах.
Прибрах се у дома и казах на татко:
"Искам да облека костюм, за да я изведа на първата ни среща".
А той: "Явно наистина харесваш това момиче.
Откога я познаваш?". А аз: "Още не я познавам".
Прекарахме страхотно вечерта, сякаш веднага станахме добри приятели.
Разговаряхме непринудено.
В ресторанта разговаряхме.
После отидохме в къщата на чичо. Слушахме музика и продължихме да говорим.
Куки беше невероятна.
Тя държеше да завърши, беше амбициозна като мен.
Най-силно ме впечатли това колко е земен.
Беше готин, забавен и нормален.
В това се влюбих.
Първите няколко месеца бяха невероятни.
С Куки си изкарвахме страхотно.
Разговаряхме по телефона цяла нощ, докато пътувах с отбора.
Всъщност заспивахме, докато стояхме на телефона.
Заспивахме, докато разговаряхме по телефона до 2-3 ч. през нощта.
Мисля, че за него винаги бях човекът,
с когото да се отпусне и да почувства подкрепа,
независимо дали е победил, или паднал, или е много изморен, болен.
Ако имах нужда от нещо, тя усещаше. Казваше: "Изглеждаш изморен.
Ела да легнеш на леглото ми, аз ще уча".
Мисля, че това ме накара да се влюбя в нея.
В онези моменти в университета градяхме нещо заедно.
Тъй като той беше важен за отбора на университета, не ни беше лесно.
ПРОДАЖБИТЕ НА БИЛЕТИ СКАЧАТ
Започнеше ли сезонът, напрежението за него ставаше голямо.
Той следваше строг режим преди мач.
Внимаваше какво яде, търсеше тишина.
Тъмна стая, музика.
Ходех на мачовете и понякога го чаках след края.
Но той винаги ми казваше: "Върни се в общежитието, ще дойда там".
Не можеше току-така да се прибере.
"Ще ти се обадя, като се прибера, чао."
Тя попита: "Защо да не те чакам? Гаджетата на другите играчи са тук".
А аз: "Прибери се, ще се видим после". Това беше първото ни скарване.
Всички искаха да говорят с Ървин.
Момичетата викаха: "Ървин"... Не Ървин. "Искам Меджик."
Той беше заобиколен от момичета.
Един ден се качих в колата му и на пода намерих снимки,
на които той води момиче на танци.
Казах си: "Какво е това?".
А той: "Това е само приятелка. Закарах я. Тя се скара с гаджето си".
Помислих си: "Не мисля, че е това".
Тя много се засегна. - Да, засегна се.
Защото знаехме какво изпитваше. - Какво изпитваше към него.
Знаехме, че го обича.
Това наистина я съкруши.
Тя разбра, че излизам с други момичета,
така че това не беше добре за мен.
Каза ми: "Значи така. Тогава и аз ще излизам с други хора".
Това не ми хареса.
Скарахме се и му казах:
"Виж, не може да излизаш с нея, после да си с мен".
А той: "Не излизам с нея".
Казах му, че трябва да избере една, а той: "Няма да избирам".
След което казах: "Аз бях дотук".
Помня как в онези дни често разговаряхме.
Просто стояхме и му казах: "Ървин, осъзнаваш ли,
че в някоя фитнес зала в тази страна има юноша с твоя ръст
и твоите умения?
Ще те надвие ли?".
Година по-късно разговарях с него и той каза:
"Тренер, помниш ли, когато ме попита дали някой ще ме надвие?".
Той каза: "Намерих го".
В края на сезона в първи курс
поканиха всички най-добри баскетболисти от колежите да представляват САЩ.
САЩ
В първия ден от тренировката го гледах как стреля
и той вкара 30 пъти, без да докосва обръча.
Казах си: "Този пич има точна стрелба".
Започнахме да играем и не знаех много за него.
Знаех само, че е надарен играч.
Той винаги се разхождаше с голяма тонколона на рамото.
ЛАРИ БЪРД, "СЕЛТИКС"
Тогава видях отблизо Лари Бърд.
В игра си подавахме топката, без да се гледаме,
и той завършваше със стрелба с отскок.
Ървин Джонсън, гледайте.
Подадох на Лари, без да гледам,
той пое топката и ми я подаде, без да гледа.
Когато вкарах кош, публиката пощуря.
Тогава се върнах и казах на всички: "Лари Бърд е голяма работа".
В следващия сезон той донесе на отбора си 33 победи и нито една загуба - 33:0.
В турнира на колежите се изправяхме срещу много таланти,
но Лари Бърд беше уникален.
Бърд беше убиец.
В университета сам смазваше противника
и с Меджик отначало може и да са се мразили - бяха съперници.
Той беше на корицата на "Спортс Илюстрейтид", "Баскетбол Уийкли"
и всички списания за баскетбол.
Беше "Баскетболист колежанин на годината". Казвах: "Трябваше да съм аз, но карай".
Сигурен съм, че е било така. Съревновавахме се.
През първата година статистиката му беше невероятна.
Трудно е, когато погледнеш в огледалото и видиш играч, който играе като теб.
Той играеше за победа също като мен.
Имаше състезателен дух като моя.
По онова време надали някой от двама ни си даваше сметка какво ще стане.
Това беше само началото. Знаех, че тепърва ще се виждаме често.
"Арканзас" има 14 поредни победи.
През този сезон резултатът им е 25:4. Този на "Индиана" - 31:0.
През 1979 г. бях губернатор на Арканзас. Беше първата ми година.
"Арканзас" спечели участие в турнира и щеше да играе срещу "Индиана".
ИНДИАНА СРЕЩУ АРКАНЗАС
Никой не искаше "Арканзас" да бие…
БИЛ КЛИНТЪН, ФЕН НА "АРКАНЗАС"
…освен хората в Арканзас.
Искаха Бърд и Меджик на финала.
Плеймейкърът на "Индиана" - четвъртокурсник, който играеше добре -
в последните секунди овладя пас с лявата си ръка,
вдигна топката, тя отскочи и влезе. "Индиана" победи.
Беше невероятен мач.
Погледнах към човека, който седеше с мен, и казах:
"Господ иска Меджик и Лари Бърд да играят на финала,
а кои сме ние да оспорваме волята му?".
"Индиана" срещу "Мичиган".
Аз съм Брайънт Гъмбъл, а около мен хората полудяха.
МИЧИГАНСКИТЕ СПАРТАНЦИ
На финала на колежанския шампионат бяха "Мичиган" и "Индиана"
и това беше баскетболният рай.
БАРАК ОБАМА
Защото беше сблъсък между двама велики таланти.
Магичният Ървин Джонсън срещу Лари Бърд от "Индиана".
По всички телевизии говореха само за Меджик и Бърд.
Магьосника се изправяше
срещу провинциалиста от Френч Лик, Индиана - Лари Бърд.
Двамата имаха различно излъчване.
Страната беше разделена и се чудеше кого да подкрепи.
БЪРД СРЕЩУ МЕДЖИК
Да не се заблуждаваме, расовите различия също ги имаше.
Бялото момче от провинцията на Индиана.
Чернокожото момче от града.
Щяха да се борят за най-голямата награда.
Всичко се въртеше около тях. Противоположностите се привличат, нали?
Чернокож и бял - противоположности.
"Мичиган" срещу "Индиана". Стилът на игра - противоположност.
Двамата бяха най-добрите играчи в страната.
Само един щеше да си тръгне с короната.
Колко пъти се е случвал такъв сблъсък на финала?
ЦАРСТВОТО НА МЕДЖИК МЕДЖИК Е МАГЬОСНИК
Тази вечер сезонът завършва с напрегнат мач срещу непобедимия "Индиана".
Това ще е последен мач на Лари Бърд като колежанин,
вероятно същото се отнася и за Ървин Джонсън.
Дори след като скъсахме, продължих да следя мачовете,
не пропусках да го гледам, защото все още го обичах.
Той не си признаваше, че излиза с другото момиче,
затова все мислех, че може би пак ще се съберем.
Но когато отидоха на шампионата на колежите
и гледах на телевизора хората по трибуните, видях майка му.
Приятелката му седеше до нея. Това ме смаза.
Да гледам мача и да видя момичето на мястото, на което трябваше да съм аз.
Беше ми много трудно.
Наистина ми беше неприятно.
"Мичиган" печели жребия. Донъли е в задното поле.
Мнозина мислят, че ранната доминация в мача гарантира победата.
Знаехме, че ще е трудно, но щяхме да се борим докрай онази вечер.
Планът беше да му правим преса, където и да отиде.
Да не му оставяме място да маневрира.
Притиснали са го. Не му дават да пипне топката.
Той беше невероятен стрелец,
искахме да сме плътно до него, да няма място да диша.
Заради пресата им ми беше доста по-трудно да стрелям.
Джонсън. Трима срещу един.
Ето го. Грег Келсър бележи точка.
Във втората половина имахме 16 точки преднина.
И после всичко се промени.
Ървин Джонсън се бори за "Мичиган"
и Меджик Джонсън прави трети фал.
Трябваше да се преборим, защото Ървин направи три фала.
Плътна защита.
Фалът е на Келсър срещу номер четири.
Щяхме да овладеем играта си,
когато Келсър направи четвърти фал и съперникът ни притисна.
Бърд.
52:46.
Знаех, че трябва да действам решително, за да победим.
Джонсън. Меджик Джонсън е с топката.
Последното отиграване в мача - Ървин е с топката.
Той я хвърли над главата си от единия до другия край на игрището...
Какъв пас!
...към Келсър, който сложи край на мача с кош.
Това е краят.
Мичиганският университет е национален шампион за 1979 г.
Играхме с целия си потенциал и това беше удовлетворяващ момент.
Това беше една от най-тежките ми загуби и до ден днешен.
Все още е най-гледаният мач в историята на колежанския баскетбол
40 години след изиграването му.
Целта, която си бях поставил, беше изпълнена
и в самолета на връщане в Мичиган знаех, че напускам.
Психически и физически бях готов за професионалния спорт.
ЪРВИН ДЖОНСЪН ВЛИЗА В ПРОФЕСИОНАЛНИЯ БАСКЕТБОЛ
Постигнахме много неща в колежа, които мислех, че ще отнемат четири години,
а те се случиха за две, така че правя следващата си крачка.
Да видим какво ще покажа в НБА.
Отказвам се от много неща.
Отказваш се от студентския живот,
от възможността да се забавляваш.
От много неща.
Той спечели шампионата на колежите и на следващата година
избра да отиде в Калифорния.
Бях решена да завърша училище
и да се махна оттук, за да започна нов живот.
В навечерието на първия му ден
искам да знаете, че този мъж притежава усмивка,
която озарява екраните оттук до Бангор, Мейн.
Стомахът ми беше на топка.
Опитвах се да се успокоя.
Гледате дебюта на Меджик Джонсън с "Лейкърс".
И Меджик Джонсън пропуска. Топката не е в никого, има стълпотворение.
Джонсън се отскубва и тръгва.
Чувам някои от феновете на баскетбола да казват:
"Меджик Джонсън не може да играе в защита в НБА".
Към втората четвъртина се успокоих.
Меджик го спря, зад него е.
Финт. Пас. Точно така.
Пет. Джонсън връща към Карийм.
Финалният момент. Форд подава на Карийм.
Въздушна кука!
"Лейкърс" побеждават!
Карийм Абдул-Джабар донесе победата на "Лейкърс"!
Меджик Джонсън ликува, сякаш са взели колежанската титла.
Меджик заподскача и всички бяха щастливи,
но ние се радвахме на победата, а Меджик - защото прозря бъдещето.
Той видя създаването на отбор шампион.
В съблекалнята Карийм каза:
"Новак, никога повече не прави това".
Спечелихме още 81 мача.
Ако при всяка победа се вълнувахме по този начин,
щяхме да окапем до Коледа.
Той ме посочи и аз го посочих.
"Ако хвърлиш така още 81 пъти,
ще скоча в ръцете ти още 81 пъти".
Изведнъж започнахме да побеждаваме.
Човекът, завладял въображението на цялата страна - Меджик Джонсън.
Той направи възможна промяната на моя имидж,
защото, когато започнахме да побеждаваме, се усмихвах.
Той беше играчът, който ни трябваше.
Хладнокръвието е аут. Ред е на ентусиазма. Нещо ново е, нали?
Момчетата са сплотени, весело ни е... - Наше момче е.
Той имаше само една тениска. А сега - копринени ризи.
Когато "Лейкърс" започнаха да побеждават, Лос Анджелис се обедини.
Всеки го смяташе за герой.
Влюбих се в Меджик Джонсън и в това, което правеше на игрището.
И в харизмата, която имаше пред медиите и публиката.
Не само чернокожите деца и юноши в Америка...
ГРАНТ ХИЛ, "ПИСТЪНС"
...се влюбиха в Меджик.
МЕДЖИК ДЖОНСЪН
Но и бялата Америка заобичваше Меджик Джонсън.
Влюбваше се и се възхищаваше на чернокож мъж, което беше нечувано.
ЛЕЙКЪРС!
Зала "Форум" беше в Ингълуд. Живеех доста далече и изпусках билетите.
Но измислихме как да се промъкваме. Тичахме по един тунел,
заобикаляхме охраната, влизахме в залата и сядахме някъде.
Започва се.
Не бях виждал такова нещо.
Не бях виждал човек с ръст 205 см да владее топката така,
да контролира темпото, да режисира нападението.
Никой не играеше като него.
Той беше противоречие. Можеше да играе във всяка позиция.
Беше плеймейкър с ръст от 205 см и по онова време беше единствен.
Меджик не може да бъде спрян. Какъв пас към Купър, който вкарва кош!
Подаване, без да гледа.
Ървин подаваше, без да гледа.
Гледаше насам, а топката летеше натам, зад гърба му.
Топката минава зад него, кош!
Не гледам към всички, нали? Хвърлям през краката, зад мен.
Как само пощуряваше публиката.
Меджик беше наперен, хладнокръвен.
Той играеше с такава радост и ентусиазъм.
Беше любимият ми играч. "Лейкърс" станаха любимия ми отбор.
Хората го смятаха за пример. И от двете страни му се възхищаваха.
Искаха да са като него.
Всички познават този Меджик - щастливия, който се усмихва.
Сигурно си мислят, че всичко винаги му е наред
и че няма проблеми.
Той само се смее всеки ден.
Но имам и тъжни моменти.
Ървин Джонсън е друг човек.
Това тук е Меджик, а това - Ървин.
През първата година ми беше мъчно за дома, затова телефонната ми сметка беше висока.
Той постоянно ни се обаждаше - почти всеки ден или през ден.
Никога не съм бил без семейството си.
Татко и майка винаги са били на мачовете ми.
Само на 15-20 минути от колежа -
можех да се прибера и да ям сготвена храна.
Вече не беше така.
Майка ми вече не можеше да ме прегърне,
а баща ми нямаше как да ми даде съвет очи в очи.
Ето я сензацията Ървин "Меджик" Джонсън.
Тежко е далеч от дома, нали? - Определено.
Да не чуваш как родната публика те подкрепя.
Зала "Форум" беше в Ингълуд. Ървин живееше наблизо, беше се изолирал.
ЛОН РОУЗЪН, АГЕНТЪТ МУ
Прибираше се в малкия си двустаен апартамент.
Не излизах от апартамента, защото се боях.
Още се страхувах от Ел Ей, защото той беше огромен.
Как е социалният живот тук? Знам, че работиш усърдно, но и разпускаш.
Да, разпускам.
Не бях общителен, Норм Никсън ми каза да внимавам.
Всеки се опитваше
да опознае спортистите, затова се съгласих с него.
Трябва постоянно да си нащрек,
да предугаждаш дали хората са искрени с теб, или целят нещо друго.
Можеш ли да излезеш и да забравиш за топката?
Много е трудно.
Успех на теб и на "Лейкърс".
Беше ми приятно. - Благодаря ти. Ървин "Меджик" Джонсън.
Той беше свежо ново попълнение от Мичиган
и не се доверяваше на хората.
Но през първата година в Лос Анджелис Джери Бъс купи отбора.
През 1979 г. мечтата на д-р Джери Бъс
да притежава отбор се сбъдва, когато плаща 67,5 милиона долара
за "Ел Ей Лейкърс", "Ел Ей Кингс" и печелившата им зала "Форум".
Той знаеше, че съм далеч от къщи и каза:
"Младежо, като се върнем от лагера
някоя събота ела да гледаме футбол в Южнокалифорнийския университет.
След като гледахме първия си футболен мач, започнахме да общуваме повече.
Започнахме да обядваме и вечеряме след мач на "Лейкърс".
Той казваше да съм в еди-кой си ресторант и отивах там да хапнем и побъбрим.
После взе да ме кани. "Ела у дома.
Имаш кода на вратата. Идвай, когато поискаш".
Започнах редовно да му гостувам.
С часове играехме на билярд, той запълваше празнината.
Дръпнах го встрани и му казах:
"Ще се грижиш ли за момчето ми?".
Д-р Бъс каза: "Госпожо Джонсън, ще се грижа за него".
Чувствах се по-спокойна,
като знаех, че имаше с кого да говори, че имаше някой,
който се грижеше за него.
МЕДЖИК Е КАТО ОСИНОВЕН ОТ БЪС
Станаха изключително близки.
Той беше като сурогатен син на Джери.
Със сигурност му беше скъп.
Джонсън изниква от нищото.
ПЛЕЙОФИТЕ НА НБА
"Сънс" се отпуснаха. Стреляха под коша. Меджик Джонсън не се отказва,
връща се вътре, подава на Карийм, може и да успеят.
Младокът има харизма. Първият му сезон е отличен.
"Лейкърс" са новите шампиони...
"ЛЕЙКЪРС" СРЕЩУ "СУПЕРСОНИКС"
...на Западната конференция с 38 точки на Карийм Абдул- Джабар.
Меджик Джонсън добавя 20.
Пощурях от радост.
Предната година спечелих шампионата на колежите,
а сега бях на финалите в първия си сезон в НБА.
Вече осем сезона шампионатът на НБА е част от спортната сцена в Ел Ей.
"Лейкърс" винаги са стигали до плейофите, но са се огъвали преди финалите.
Не спирахме да се окуражаваме взаимно: "Трябва да се справим".
ДЖАМАЛ УИЛКС, "ЛЕЙКЪРС"
По-рано същата седмица започна гласуването за "Дебют на годината".
БЪРД Е ОСНОВЕН ПРЕТЕНДЕНТ
Мислех, че ще е оспорван вот, но грешах. Бях в шок.
БЪРД - 63 ГЛАСА ДЖОНСЪН - 3 ГЛАСА
Когато научих, че Лари Бърд е спечелил с голяма разлика, това не ми хареса.
КРИТИКИ ЗА ИЗБОРА НА ДЕБЮТ НА ГОДИНАТА
В първата ми година всеки казваше за мен:
"Той подава добре, води отбора, но Лари Бърд е по-добрият стрелец".
Казвах си: "И аз мога да стрелям, но не това е ролята ми".
Не ми харесваше постоянно да го чувам.
За финалите на НБА кипях от енергия.
"Филаделфия" разгроми "Бостън Селтикс".
Джулиъс Ървинг отбеляза средно 25 точки на мач.
Доктор Джей е човекът, когото да следят.
Бяха страхотен отбор. Доктор Джей, Дарил Доукинс - Шоколадовия гръм.
Бях фен на "Филаделфия Севънти Сиксърс".
Имах плакат на Доктор Джей на стената.
Бях за "Филаделфия". Харесвах Доктор Джей.
Искахме да спечели шампионат, но не срещу нас.
Топката е в игра. В ръцете на Доукинс е.
Тези серии се характеризираха с обрати.
Знаехме, че "Филаделфия" ще ни измъчи.
Но предимството ни беше, че никой не можеше да спре Карийм.
Карийм сменя посоката.
Той беше неудържим. - Казах на отбора:
"Ще си свърша работата".
Към Меджик и при Карийм.
Преди петия мач силите бяха изравнени.
Това беше важен мач, защото от 2 на 2, можехме да стигнем до 3 на 2.
Карийм куца.
Карийм Абдул-Джабар получи травма. Няма спор.
В средата на третата четвъртина Карийм изкълчи глезен.
Без него ще загазят.
Накрая спечелихме мача. Вече бяхме 3:2.
Моля, направете място.
Беше катастрофа. Карийм беше капитанът, винаги беше до нас.
Беше професионалист, дори да не му беше добре, затова таяхме надежда.
Знаехме, че ако имаше как, щеше да е в играта.
На сутринта летяхме за Филаделфия.
На летището някой попита: "Чу ли новината?". "Каква новина"?
Лекарите ни съобщиха, че заради травмата той щеше да пропусне шестия мач.
"ЛЕЙКЪРС" БЕЗ КАРИЙМ
Най-резултатният ни стрелец нямаше да е с нас.
"ЛЕЙКЪРС" В БЕДА
Как щяхме да бием "Филаделфия" без Карийм?
Всички седяха и напрежението беше осезаемо.
Бяхме на тръни.
Никой не говореше, което беше странно.
Какво щяхме да правим без капитана? Дори нямаше да е с нас.
Щеше да е страшно.
Всички бяха разочаровани, че той не можеше да играе.
Казах си: "Трябва да направя нещо".
Карийм сядаше на 1А.
Само един човек сядаше на това място.
Карийм сядаше на първия ред, а аз и Меджик - на втория.
Сега бях на втория ред, а Меджик - на мястото на Карийм.
Той се обърна и погледна към всички.
И ни каза:
"Не се бойте, Ървин "Меджик" Джонсън е тук".
ДЖОНСЪН
Ще покажа на вас и на всички в отбора как играя.
Превод на субтитрите Катина Николова